cyanic-selkie/wikianc huggingface dataset:
Դրագունովի դիպուկահար հրացան
Շահագործման սկզբունք
Հետադարձ մեխանիզմի միջոցով փակաղակային ձողիկը և փակաղակը վերադառնում են առաջնային դիրք։ Փակաղակը նոր փամփուշտը ուղարկում է փամփշտանոց և փակում է փողի խողովակը։
Ճշգրտություն և խտություն
Ըստ հրաձգային գործի ուղեցույցներում նշված կանոնների, հրացանի նշանազարկը համարվում է նորմալ, եթե կրակելու ժամանակ պառկած դիրքից 100 մ հեռավորության վրա չորս կրակոցով բոլոր չորս ծակվածքները տեղավորվում են 8 սմ շառավղով շրջանակի մեջ ։
Մոդելների տարատեսակներ
Գոյություն ունեն Դրագունովի դիպուկահար հրացանի հետևյալ տարատեսակներ՝
Արտաքին հղումներ
Կատեգորիա:ԽՍՀՄ դիպուկահար հրացաններ Կատեգորիա:Ռուսաստանի դիպուկահար հրացաններ
Դինար (քաղաք)
Դինար (Dinard), համայնք Ֆրանսիայի հյուսիսարևմտյան մասում՝ Բրետան երկրամասի Իլ և Վիլեն դեպարտամենտի Սեն Մալոյի շրջանի Սեն Մալո-2 կանտոնում։ Ընկած է Ռանսի գետաբերանի մերձակայքում՝ Լա Մանշի ափի այն հատվածում, որը հայտնի է Զմրուխտե ափ անվանումով (Côte d’Émeraude), երկրի մայրաքաղաք Փարիզից մոտավորապես 330 կիլոմետր դեպի արևմուտք, դեպարտամենտի վարչական կենտրոնից՝ Ռեն քաղաքից 65 կիլոմետր դեպի հարավ-արևմուտք ։ Դինարի դիմաց՝ Ռանս գետի հակառակ ափին ընկած է Սեն Մալո քաղաքը։ Զբաղեցնում է քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 10 230, 2018 թվականի տվյալներով՝ 10 181:
Դինարը համբավավոր ծովափնյա առողջարանային քաղաք է Ատլանտյան օվկիանոսի ափին։
Պատմություն
Դինարը ծովափնյա ոչ մեծ ավան էր մինչև XIX դարի կեսերը, երբ այստեղ եկավ ամերիկացի հարուստ ձեռներեց Ուիլյամ Ֆաբերը։ Տպավորված շրջակայքի և հատկապես ծովափի գեղատեսիլ բնությամբ՝ նա այստեղ մի քանի վիլլա կառուցեց ու վաճառեց իր անգլիացի ծանոթներին։ Համեմատաբար կարճ ժամանակ անց Դինարը մեծ համբավ ձեռք բերեց Եվրոպայի ու Ամերիկայի արիստոկրատական ու բոհեմական միջավայրերում. իրենց հանգիստն այստեղ անցկացնելու էին գալիս և շարունակում են գալ անվանի բազմաթիվ մարդիկ, նրանց թվում՝ նաև անգլիացի թագակիր անձինք։
Դինարը համարվում է ամենաբարձրակարգ առողջավայրերից մեկը Լա Մանշի ֆրանսիական ափին՝ ձեռք բերելով Ֆրանսիայի ամենաանգլիական առողջարանի համբավ։ Այստեղ արդեն իսկ կառուցված են շուրջ 410 վիլլա և մի ամբողջ շարք շքեղ հյուրանոցներ։
Կլիմա
Դինարի կլիմայական պայմանների վրա մեծ ազդեցություն է գործում Գոլֆսթրիմը. օվկիանոսային այդ տաք հոսանքի շնորհիվ այստեղ կլիման մի քանի աստիճանով տաք է՝ շրջակա վայրերի համեմատ։ Աճում են նույնիսկ արևադարձային արմավենիներ և տարաշխարհիկ այլ բույսեր, որոնք սփռված են ծովեզրով մեկ և Promenade du Clair de Lune ճեմուղու երկայնքով։
Մշակույթ
Սկսած 1990 թվականից՝ Դինարում ամեն տարի անց է կացվում բրիտանական կինոյի փառատոն։
Արտաքին հղումներ
Կատեգորիա:Ֆրանսիայի քաղաքներ Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Առողջարաններ
Մալակկա (նահանգ)
Մալակկա (Melaka, джави:ملاك, 马六甲) (Код : MK), Մալայզիայի նահանգներից մեկը՝ Մալակկա (թերակղզու) հարավային մասում ։ Վարչական կենտրոնը Մալակկա քաղաքն է ։ Գտնվում է Մալակկայի նեղուցի ափին։
Չնայած Մալակկան եղել է Մալայզիայի առաջին սուլթանությունը՝ այժմ այնտեղ սուլթանություն չկա, և կառավարողը նահանգապետն է։
Պատմություն
Սուլթանություն
Մալակկան հիմնել է շրիվիջյան պետության Պարամեշվարայի արքան, որը 1396 թվականին, թշնամանալով Մաջապահիտ թագավորության հետ, լքել էր Սումատրա կղզին։ Համաձայն լեգենդի՝ արքան որսի ժամանակ ծառի տակ հանգստանալիս տեսնում է մի եղնիկ, որի վրա շուն է հարձակվել։ Եղնիկը, պաշտպանելով իրեն, հրում է շանը գետի մեջ։ Ընդունելով այդ որպես բարեհաջող նշան՝ արքան որոշում է այդ տարածքը ապագա կայսրության կենտրոն ընտրել և անվանում է «Մալակկա»՝ ծառի անվանումով։
1414 թվականին Պարամեշվարան ընդունում է իսլամ և փոխում է անվանումը՝ անվանելով «Սուլթան Իսկանդար շահ»։ Ձկնորսական գյուղից քաղաքը դառնում է առևտրական նավահանգիստ՝ Հնդկաստանի, Ճավայի, արաբների, Չինաստանի ճանապարհների խաչմերուկում։ Շատ չինացիներ համարում էին այն բարեհաջող տարածք և հիմնում էին իրենց բնակավայրերը։ 1446 թվականին Մալակկա են ներխուժում սիամական զավթիչները, բայց նրանք հեռացվում են։ Սիամից Մալակկան պաշտպանելու համար ավարտում է չինացիների հետ միությունը։
Չին ճանապարհորդ Չժենգ Հեն, Չինաստանից Հնդկական օվկիանոս լողալով անցնելու ժամանակ այցելում է Մալակկա։
Մշակութային փոփոխման արդյունքում առաջացել է չին-մալայզական քաղաքակրթությունը՝ հետագայում տարածվելով թերակղզում։
Գաղութացում
1511 թվականի օգոսստոսի 24-ին պորտուգալական զորքերը գրավում են Մալակկան, և քաղաքը դարձնում այն պորտուգալական էքսպանսիայի հենակետ արևելյան Հնդկաստանում։
Սուլթան Մահմուդ Շահը կարողացել է թաքնվել և հետագայում անընդհատ գրոհել է Մալակկան՝ ծովից և ցամաքից։ 1526 թվականին պորտուգալական մեծ նավատորմը ջախջախում է սուլթանի հենակետը, սուլթանը փախչում է Սումատրա, որտեղ էլ երկու տարի հետո մահանում է։
Միսիոներ Ֆրանցիսկոս Կսավերին Մալակկայում անց է կացրել մի քանի ամիս՝ 1545, 1546, 1549 թվականներին ։
1641 թվականին հոլանդացիները հաղթում են պորտուգալացիներին և զբաղեցնում են Մալակկան, նրանց աջակցել է սուլթան Ջոխորան։
Հոլանդացիները ղեկավարել են Մալակկան 1641-ից 1795 թվականները, բայց նրանք չէին հետաքրքրվում Մալակկայում առևտրի զարգացումով՝ հիմնական ջանքերը ներդնելով Բատավիայում (անվանումը՝ Ջակարտա) Ինդոնեզիայում, որը դարձել է նրանց վարչական կենտրոնը։
1826-ից մինչև 1946 թվականը Մալակկան ղեկավարվել է Բրիտանական արևելահնդկական ընկերության կողմից՝ որպես գաղութ։ Մալակկա և Պենանգ գաղութների վերացումից հետո ստեցծվեց Մալայական դաշնությունը, իսկ հետո՝ Մալազիան ։
Վարչական բաժանում
Նահանգը բաժանված է 3 շրջանի.
Նահանգի բնակչություն
Նահանգի բնակչությունը կազմում է 821 110 մարդ (2010)։
Որից՝
Տյուպինկա
Տյուպինկա (Тюпинка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Բաբուդին
Բաբուդին, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
Բնակչության մասին տվյալներ չեն պահպանվել։
Պատմամշակութային կառույցներ
Ուներ 1916 թվականին կառուցված հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Վասիլի Իստրատով
Վասիլի Իստրատով (Васи́лий Никола́евич Истра́тов, ), խորհրդային և ռուս դիվանագետ։ 1-ին դասի արտակարգ և լիազոր դեսպանորդ (2008 թվականի դեկտեմբերի 17) ։
Կենսագրություն
1977 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին և անգլերենին։ Պատմական գիտությունների թեկնածու։
1991 թվականից զբաղվում է դիվանագիտական գործունեությամբ։
Անձնական կյանք
Ամուսնացած է, ունի մեկ դուստր։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Պատմական գիտությունների թեկնածուներ
Ջերալդին Բրուքս
Ջերալդին Բրուքս (Geraldine Brooks, ), ժամանակակից ամերիկացի գրող, Պուլիտցերյան մրցանակի դափնեկիր։
Կենսագրություն
Ծնվել է ավստրալիական Սիդնեյ քաղաքում, որի համալսարանում էլ բարձրագույն կրթություն է ստացել, այնուհետև աշխատել որպես «The Sydney Morning Herald» թերթի թղթակից։ «Greg Shackleton Memorial Scholarship» կրթաթոշակ շահելով՝ տեղափոխվել է Ամերիկայի Միացյալ Նահանգներ, սովորել Կոլումբիայի համալսարանում, որն ավարտել է 1983 թվականին։ Ամուսնացել է իր համակուրսեցի Թոնի Հորվիցի հետ, հուդայականություն ընդունել (մինչ այդ կաթոլիկություն է դավանել)։ 2002 թվականից ԱՄՆ քաղաքացիություն է ընդունել ։
Արտաքին հղումներ
Կատեգորիա:Ամերիկացի կին վիպասաններ Կատեգորիա:Պուլիտցերյան մրցանակակիրներ Կատեգորիա:20-րդ դարի ամերիկացի վիպասաններ Կատեգորիա:21-րդ դարի ամերիկացի վիպասաններ Կատեգորիա:Կոլումբիայի համալսարանի շրջանավարտներ Կատեգորիա:Կին ռազմական թղթակիցներ Կատեգորիա:Ամերիկացի լրագրողներ Կատեգորիա:Սիդնեյի համալսարանի շրջանավարտներ Կատեգորիա:21-րդ դարի կին գրողներ Կատեգորիա:21-րդ դարի ամերիկացի կին գրողներ
Շենգենյան համաձայնություն
Շենգենյան համաձայնություն, Եվրամիության մի շարք երկրների միջև անձնագրային և մաքսային հսկողությունը վերացնելու համաձայնություն։ Այն ստորագրվել է 1985թ հունիսի 14-ին Լյուքսեմբուրգին կից գտնվող Շենգեն քաղաքում Եվրոպական տնտեսական համագործակցության տաս երկրներից հինգի կողմից։ Այն առաջ քաշեց սահմաններին իրականացվող որոշ գործողությունների նվազեցմանը և վերացմանը, ինչը հնարավորություն ընձեռեց մեքենաներին անխոչընդոտ անցնել սահմանները և ներդաշնակություն մտցրեց վիզայի քաղաքականության մեջ ։
1990թ համաձայնագիրը վավերացվեց Շենգենյան կոնվենցիայով որով վերացվեց ներքին սահմանի վերահսկման համակարգը։ Շենգենյան զոնան նման է առանձին պետության, որը վերահսկում է միայն արտաքին սահմաններից ելքերն ու մուտքերը։ Այն այժմ կազմված է 26 եվրոպական երկրներից, որոնք ամբողջովին կազմում են 400 միլիոն բնակչություն և 4312099 քառ. կմ տարածք ։
Ի սկզբանե Շենգենյան որոշումները և կանոնները ընդունվել են ԵՎրամիությունից անկախ կերպով։ Այնուամենայնիվ, 1999թ-ի ամստերդամյան պայմանագրի համաձայն՝ բոլոր կայացված որոշումները ներգրավվեցին Եվրամիության մեջ՝ կառուցելով ներքին արտաքին ճանապարհները։ Տարածքից դուրս մնացին երկու պետություն՝ Իռլանդիան և Մեծ Բրիտանիան, որոնք էլ 2020թ դուրս եկան Եվրամիությունից։ Շենգենը ԵՄ-ի գլխավոր մասն է կազմում և ԵՄ երկրներից յուրաքանչյուրը պահպանում են այն։ Այն երկրները, որոնք դեռ չեն անդամագրվել ԵՄ-ին, անհրաժեշտության դեպքում պետք է կառուցեն ելումուտի ճանապարհներ՝ տեխնիկական անհրաժեշտություններից ելնելով։ Որոշ ոչ ԵՄ անդամ երկրներ ներառված են այս տարածքում ։
Շենգենյան համաձայնության պատմությունը
Մարդկանց ազատ տեղաշարժը Հռոմի պայմանագրի կարևորագույն կետերից մեկն էր, և Եվրոպական Տնտեսական համագործակցության սկզբի օրերից ի վեր անդամ երկրների քաղաքացիները կարող էին ճանապարհորդել մեկ այլ անդամ երկիր իրենց անձնագրերի միջոցով ։ Այնուամենայնիվ, շատ անդամ երկրներում գործում էր ստուգման համակարգը։ Անհամաձայնությունները անդամ երկրների մեջ փակուղի էին ստեղծում սահմանների կառավարման ընթացքում, սակայն 1985թ-ին այդ ժամանակվա տաս անդամ երկրներից հինգը՝ Բելգիան, Ֆրանսիան, Լյուքսեմբուրգը, Նիդերլանդները և Արևմտյայ Գերմանիան, ստորագրեցին ընդհանուր սահմանների վերահսկման համակարգի վերացման համաձայնագիր։ Համաձայնագիրն ստորագրվեց Մոսեիլ գետում՝ «Princess Marie-Astrid» անունով նավակի մեջ Լյուքսեմբուրգի Շենգեն քաղաքում, որտեղ Լյուքսեմբուրգի, Գերմանիայի և Ֆրանսիայի սահմանների հատվում էին։ Ստորագրյալներից երեք երկրները՝ Բելգիան, Լյուքսեմբուրգը և Նիդերլանդները, արդեն վերացրել էին իրենց սահմանները Բենիլյուքսյան տնտեսական միավորումի շրջանակներում։
Շենգենյան համաձայնագիրը ստորագրվել է ԵՄ-ից անկախ կերպով՝ մասամբ փոխհամաձայնության չեկած երկրների միջև։ ԵՄ-ն իրավասու է դադարեցնել սահմանների վերահսկողությունը դրդված այն երկրներից, որոնք առանց մյուս երկրների ցանկությունը հայտնելու, միանգամից դադարեցնում են։ Համաձայնությունը ներառում է՝ վիզայի քաղաքականության մեղմացում՝ թույլ տալով ԵՎրամիության անդամ երկների բնակիչներին ազատ հատել սահմանները և անցնել այլ երկիր, ազատ լինել թեթև ավտոմեքենաների ստուգումներից ։
1990թ. համաձայնագիրը ընդունվել է Շենգենյան հռչակագրով, ըստ որի՝ վերացվել են ներքին սահմանները և սահմանային ստուգումները, վիզայի քաղաքականությունը։ Դա հենց այն հռչակագիրն էր, որը և ստեղծեց Շենգենյան զոնան՝ ներառելով տարածքում գտնվող պետությունների սահմանների վերացումը, վիզայի նույն քաղաքականությունը և ոստիականական ու դատական համակարգերը։
Շենգենյան համաձայնագիրը հռչակվել է 1995թ միայն մի քանի ստորագրությունների արդյունքում, սակայն երկու տարի անց, Ամստերդամի ներքաղաքական կոնֆերանսից հետո, ԵՎրամիության անդամ երկրները, բացառությամբ Միացյալ Թագավորությունից և Իռլանդիայից, ստորագրեցին համաձայնագիրը։ Այս ամենը տեղի ունեցավ Ամստերդամյան որոշման ընթացքում, ըստ որի Շենգենյան վավերացում դարձավ ԵՎրամիության կարևոր կետերից մեկը, որը համաձայնեցվեց Միացյալ Թագավորության և Իռլանդիայի՝ շենգենյան զոնայից դուրս գտնվելու որոշմամբ ։ Վերջիններս 2020թ դուրս եկան ԵՎրամիության կազմից։
1996թ երկու պետություններ՝ Նորվեգիան և Իսլանիդան, որոնք չէին մտնում ԵՎրամիության կազմի մեջ, ստորագրեցին համաձայնագիրը, որով համարվեցին անդամ խետություն և ներգրավվեցին շենգենյան զոնա։ Չնայած այդ համաձայնագիրը երբեք ուժ չունեցավ, այնուամենայնիվ երկու երկները համաձայնության եկան ԵՄ-ի հետ։ Շենգենյան համաձայնագիրը, ինքնին, հասանելի չէ ոչ ԵՄ անդամ երկրների համար ։ 2009թ. Շվեյցարիան պաշտոնապես մոըտք գործեց շենգենյան զոնա 2005թ-ին ժողովրդական հանրաքվեով համաձայնագրի միջոցով ։ Այժմ շենգենյան համաձայնագիրը (acquiz communautaire) մաս է կազմում, որը ԵՄ անդամ երկրների համար կորցրել է համաձայնագիր լինելու փաստը, որը միայն հնարավոր է կետերի փոփոխությունների կատարման դեպքում։ Փոխարենը փոփոխություններ տեղի են ունեցել ԵՄ-ի օրենսդրական գործընթացում ԵՄ-ի համաձայնագրերի ներքո ։ Նախկին համաձայնագիրը ստորագրած պետությունների ստորագրությունները անհրաժեշտ չեն շենգենյան օրենսդրությանն փոփոխության գործում ։ Շենգենյան գոտի մուտք գործելու պայմանները սահմանող իրավական ակտերն այժմ ընդունվում են ԵՄ օրենսդիր մարմիններում ձայների մեծամասնությամբ։ ԵՄ նոր անդամ երկրները, որպես այդպիսին, չեն ստորագրում Շենգենյան համաձայնագիրը ՝ փոխարենը պարտավորվելով կատարել Շենգենյան կանոնները որպես ԵՄ օրենսդրության նախկին գոյություն ունեցող մարմնի մաս, որը յուրաքանչյուր նոր դիմորդ պարտավոր է ընդունել։
Այս իրավիճակը նշանակում է, որ Շենգենյան խմբի անդամ չհանդիսացող երկրներն ունեն մի քանի պաշտոնապես պարտադիր տարբերակներ ազդելու Շենգենյան կանոնների ձևավորման և զարգացման վրա։ դրանց տարբերակները փաստացիորեն կրճատվում են `համաձայնեցնելով կամ դուրս գալով պայմանագրից։ Այնուամենայնիվ, ազդակիր երկրների հետ խորհրդակցություններն անցկացվում են նախքան հատուկ նոր օրենսդրության ընդունումը ։
2016թ-ին սահմանային վերահսկումները ժամանակավորապես վերասահմանվեցին շենգենյան զոնայում գտնվող յոթ երկրներում (Ավստրիա, Դանիա, Ֆրանսիա, Գերմանիա, Նորվեգիա, Լեհաստան և Շվեդիա) ի պատասխան՝ եվրոպական միգրացիայի ճգնաժամի ։
Պորտուգալիան Իսպանիայի սահմանում վերսկսել է ստուգումները UEFA 2014-ից, և ՆԱՏՕ-ին 2010թ Լիսաբոնյան հանդիպումից ի վեր։ Ամենավերջին ստուգումները տեղի են ունեցել 2017թ մայիսի 10-14-ին Ֆրանսիս պապի՝ Պորտուգալիայի Ֆատիմա քաղաք այցելելու ժամանակ ։
Եվրամիության հինգ անդամ արդեն ստորագրել են Շենգենյան համաձայնագիրը, բայց մնում են Շենգենյան զոնայից դուրս, քանզի անձնագրային հսկողությունն չեղյալ չէր հայտարարված (Մեծ Բրիտանիա, Իռլանդիա), կամ էլ՝ վերացումը նախատեսված է ապագայում (Բուլղարիա, Կիպրոս, Շվեյցարիա, Ռումինիա)։
2006 թվականի մարտի 15-ին ընդունվել է Շենգենյան կոդեքսը սահմանների մասին, որը որոշ փոփոխության ենթարկեց Շենգենյան կոնվենցիան։
2007 թվականի դեկտեմբերի 21-ից ցամաքային և ծովային սահմանային հսկողությունը վերացվել է Շենգենյան զոնա մտած 9 երկրներում՝ Էստոնիայում, Լատվիայում, Լեհաստանում, Լիտվայում, Հունգարիայում, Մալթայում, Չեխիայում, Սլովակիայում և Սլովենիայում, իսկ օդային սահմանային հսկողությունը վերացվել է 2008 թվականի մարտի 30-ին։
Համաձայնության մասնակիցները
2007 թվականի ավարտին Շենգենյան հանաձայնագիրն արդեն ստորագրված էր 30 երկրների կողմից։ Մեծ տարբերություն կա պայմանագրի ուժի մեջ պաշտոնապես մտնելու և սահմանային հսկողության փաստացի վերացման միջև։ Սահմանային հսկողությունը կարող է վերացվել միայն այն դեպքում, եթե բավարարված են տեխնիկական պայմանները (Շենգենյան ինֆորմացիոն համակարգին միանալը)։
Համաձայնագիրն ստորագրած երկրներից բացի Շենգենյան զոնա են մտնում ևս չորս, իսկ Լիխտենշտայնն էլ հաշված՝ հինգ «գաճաճ պետություն»։ Պատճառը՝ Շենգենյան համաձայնության անդամ որոշ երկրների հետ ունեցած այդ պետությունների հարաբերությունների յուրահատկությունները։
Ծանոթագրություններ
Կատեգորիա:Շենգեն գոտի Կատեգորիա:Եվրոպական միության իրավունք Կատեգորիա:Ճանապարհորդության միջազգային փաստաթղթեր Կատեգորիա:Եվրոպայի իրավապահ մարմիններ
Սուրբ Հակոբեանց տպարան
Սուրբ Հակոբեանց տպարանը հիմնադրվել է 1833 թվականին Երուսաղեմում, Գաբրիել Նիկոմիդացիի պատրիարքության օրոք ։
Պատմություն
Զաքարիա պատրիարք Տեր-Պետրոսյանը դեռ իր վարդապետության տարիներից մտադրվել է Երուսաղեմում ստեղծել դպրոց ու տպարան։ Եգիպտոսում նա հայթայթել է տպարանին անհրաժեշտ նյութեր և մի քանի տառերի մայրեր։ Նրա խնդրանքով Պետրոս աղա Հուսուֆյանը գնել էր մի փայտյա մամուլ, կապարե տառեր և նախապես հայթաթված մայրերի ու նյութերի հետ ուղարկել Երուսաղեմ։ 1832 թվականին Զաքարիան Եգիպտոսում ակնցի մահտեսի Ալիքսան Եղիազարյանի օգնությամբ գնել է մի վիմագրական մամուլ և դրանով առաջին անգամ Եգիպտոսում հրատարակել վիմատիպ մի հայտարարարություն։ Այս նախնական պատրաստություններից հետո 1833 թվականին Երուսաղեմի Սուրբ Աթոռի տպարանը լույս է ընծայել 16 էջից բաղկացած առաջին գրքույկը` «Տետրակ աղոթամատոյց», որով սկիզբ է դրվել Երուսաղեմի հայկական տպագրական գործունեությանը։ Սակայն նյութական միջոցների, կարևոր պիտույքների բացակայության պատճառով տպարանի զարգացումը դանդաղ է ընթացել։ Զարգացման ու դրան զուգահեռ վանական վարժարան հիմնելու համար Զաքարիան 1835 թվականին Ադրիանուպոլսեցի Պողոս պատրիարքի նախագահությամբ խորհրդաժողով է գումարել, որտեղ որոշվել է դրամագլուխ հատկացնել նպատակի իրականացման համար (նվիրատվություններ անել)։
Գործունեություն
Զաքարիայի մահից հետո 1847 թվականին, նրան հաջորդել է Կիրակոս Երուսաղեմացին, ով շարունակել է գործը։ Նա Զմյուռնայից Երուսաղեմ է հրավիրել Տիգրան Հ. Թ. Սավալանյանին` իբրև ուսուցիչ, տպարանի վերակացու և սրբագրիչ։ Նա իր հետ տպարանի կապարե տառերի փոխարեն նորաձույլ ու վայելչատիպ տառեր է բերել Պոլսից։ Նպատակ է ունեցել վերակառուցել տպարանի ու վարժարանի շենքերը։ Սակայն 1850 թվականին Պատրիարքի անակնկալ մահը կիսատ է թողել նրա ազգօգուտ ծրագրերը։ 1871 թվականից սկսած ընդլայնվել է տպարանի գործունեությունը, կառուցվել է ձուլարան, որը գործել է մինչև 1908 թվականը։ Տպագրվել են մի շարք գրքեր հատկապես Եսայի պատրիարքի պաշտոնավարման առաջին տասը տարիներին (1865-1875)։ Տպագրական գրքերի շարքում է նաև «Սիոն» ամսագրի հավաքածուն` 12 հատորով։ Պատերազմի տարիներին Օրմանյան սրբազանի օրոք տպարանը անգործության է մատնվել։ Միայն տասը տարի անց՝ 1925 թվականին, հնարավոր է եղել վերաբացել տպարանը և լույս ընծայել Տ. Եղիշե Դուրյան սրբազանի «Դրվագներ Մանուկ Յիսուսի Կեանքեն» պատկերազարդ հատորը։ 1933 թվականին տպարանն իր հարյուրամյակի շեմին ունեցել է ութսուն տառասեսակ՝ մեծ մասը հայերեն, եղել են նաև արաբական, հունական և եբրայական տառատեսակներ։ «Սուրբ Հակոբեանց» տպարանը միշտ ունեցել է իր մեկենասները, ովքեր իրենց նվերներով, կտակով կամ գրքերի տպագրության ծախսերը հոգալով՝ սատարել են տպարանի գործունեությանը։
Ծանոթագրություններ
Կատեգորիա:Հայկական տպարաններ Կատեգորիա:Իսրայելի հայկական տպարաններ
Հասան (Արղանա-Մադենի գավառ)
Ծանոթագրություններ
Կատեգորիա:Արևմտյան Հայաստանի գյուղեր
Կոմբինատորիկա
Կոմբինատորիկա կամ կոմբինատորային անալիզ, մաթեմատիկայի բաժին է, որն ուսումնասիրում է օբյեկտների դիսկրետությունը, բազմությունների (էլեմենտների ընտրույթներ, վերադասավորումներ, վարիացիաներ, տարբեր կոնֆիգուրացիաների վերահաշվարկներ) կառուցվածքների հատկությունները, դրանց հետ կապված քանակական մեծությունները։ Կոմբինատորիական կապված է մաթեմատիկայի այլ բաժինների հետ, ինճպիսիք են` հանրահաշիվը, երկրաչափությունը, հավանականությունների տեսությունը, և կիրառվում է գիտության տարբեր ոլորտներում (օրինակ, գենետիկայում, ինֆորմատիկայում, վիճակագրական ֆիզիկայում)։
«Կոմբինատորիկա» տերմինը գործածության մեջ է դրվել Գոթֆրիդ Լայբնիցի կողմից 1666 թվականին հրատարակած «Դատողություններ կոմբինատորային արվեստի մասին» (De Arte Combinatoria)աշխատությունում ։
Երբեմն կոմբինատորիկա հասկացությունը ընդգրկում է դիսկրետ մաթեմատիկայի ավելի ընդարձակ բաժին, որը ներառում է գրաֆների տեսությունը։
Պատմություն
Կոմբինատորիկայի հիմնական հասկացությունները ի հայտ են եկել անտիկ աշխարհում։ Քրիստոսից առաջ 6-րդ դարում անտիկ հնդիկ բժիշկ Սուշրուտան պնդեց իր աշխատությունում, որ 6 տարբեր համերից կարող է լինել 63 հնարավոր կոմբինացիա՝ վերցնելով միայն մեկ համը, վերցնելով միայն երկուսը և այդպես շարունակ, սա հաշվում է բոլոր 26 − 1 հնարավոր դեպքերը։ Հույն պատմաբան Պլուտարքոսը քննարկեց Խրիսիպոսի և Հիպարքոսի բանավեճը կապված բավական նուրբ թվային խնդրի հետ, որը հետագայում պարզվեց, որ կապված է Շրոդեր-Հիպարքոսի թվերի հետ։ Օստորմախիոնում Արքիմեդը ընդունում էր դա որպես ծածկող գլուխկոտրուկ։
Միջին դարերում, կոմբինատորիկան շարունակվում էր լայնորեն ուսուցանվեր եվրոպական քաղաքակրթությունից դուրս։ Հնդիկ մաթեմատիկոս Մահավիրան ապահովել է բանաձև զուգորդությունների և կարգավորությունների համար, և այս բանաձևերը կարող է ծանոթ լինեին հնդիկ մաթեմատիկոսներին նույնիսկ 6-րդ դարում։ Փիլիսոփա և աստաղագետ Ռաբի Աբրահամ իբն Եզրան հիմնել է բինոմական գործակիցների համաչափությունը, մինչ դեռ համապարփակ բանաձևը ստացվել է ավելի ուշ թալմուդիստների և մաթեմատիկոս Լեվի բեն Գերշոնի կողմից 1321 թվականին։ Թվաբանական եռանկյունին՝ գրաֆիկական աղյուսակը, որը ցույց է տալիս բինոմական գործակիցների կապը իրար հետ, ցուցադրվել է մաթեմատիկոսների կողմից 10-րդ դարում գիտական հանդիպման ժամանակ, և վերջապես հայտնի է դարձել, որպես Պասկալի եռանկյուն։ Ավելի ուշ միջնադարյան Անգլիայում, կամպանոլոգիան ապահովեց մի օրինակ, որը այժմ հայտնի է, որպես կարգավորությունների վրա Համիլտոնյան ցիկլ որևէ Քելիի գրաֆում ։
Վերածնունդի ժամանակաշրջանում, մաթեմատիկայի և բնագիտության հետ մեկտեղ, կոմբինատորիկան ևս վերածնվեց։ Պասկալը, Նյուտոնը, Բեռնուլլը և Էյլերը դարձան ի հայտ եկող ճյուղի հիմնադիրները։ Նորագույն ժամանակներում Սիլվեստերի (ուշ 19-րդ դար) և Պերսի Մակմահոնի (վաղ 20-րդ դար) օգնեց հիմք դնել թվաբանական և հանրահաշվական կոմբինատորիկային։ Նույն ժամանակաշրջանում, Գրաֆների տեսությունը նույնպես ներառվեց ճյուղի ընդլայմանը հիմնական պատճառը դարձավ Չորս գույների խնդրի կապը միմիանց հետ։
20-րդ դարի երկրորդ կեսին, կոմբիանտորիկան մեծ աճ արձանագրեց, որը հիմք հանդիսացավ ստեղծելու թեմատիկ տասնյակ նոր ամսագրեր և կոնֆերանսներ։ Այս առարկայի զարգացմանը խթանեց այլ առարկաների հետ նոր կապերն ու կիրառութությունները՝ հանրահաշվից մինչև հավանականություն, ֆունկցիոնալ անալիզից մինչև թվերի տեսություն և այլն։ Այս կապերը հետագայում քանդեցին կոմբինատորիկայի և համակարգչային գիտության միջև եղած սահմանները, բայց նույն ժամանակ բերեցին ճյուղի մասնակի բաժանմանը։
Հաշվողական կոմբինատորիկա
Հաշվողական (կամ թվարկիչ) կոմբինատորիկան զբաղվում է վերջավոր բազմությունների տարրերի տարբեր դասավորությունների կամ զուգակցումների նկարագրությամբ կամ դրանց քանակի հաշվումով։ Օրինակ՝ N–տարրանի A={a1, a2, ..., aN} բազմության ենթաբազմությունների քանակը 2N է։ Ուսումնասիրության առարկա հանդիսացող վերջավոր բազմությունների տարրերի վրա կարող են դրվել տարբեր բնույթի սահմանափակումներ, օրինակ՝ բազմության տարրերի՝ միմյանցից տարբեր լինելը կամ չլինելը, զուգակցման մեջ տարրերի կրկնողության թուլատրելի լինելը կամ չլինելը։
Հիմնական հասկացությունները
Հաշվողական կոմբինատորիկայի հիմնական հասկացություններից են. Կարևոր նշանակություն ունի կցման և արտաքսման սկզբունքը։
Արտաքին հղումներ
Կատեգորիա:Կոմբինատորիկա
Մարկովկա (գյուղ, Բերեզանկայի շրջան)
Մարկովկա (Марківка), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Մարկովկա գյուղում բնակվում էր 171 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզանկայի շրջանի բնակավայրեր Կատեգորիա:Ուկրաինայի գյուղեր
Ստանցիյա Սկուրատովո
Ստանցիյա Սկուրատովո (Станция Скуратово), քաղաքատիպ ավան Ռուսաստանի Տուլայի մարզի Չերնսկի շրջանի կազմում։
Բնակչությունը 2010 թվականին գրանցված տվյալներով կազմում էր 872 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Տուլայի մարզի Չերնսկի շրջանի բնակավայրեր
Պագանամաա (գյուղ, Վառստու շրջան)
Պագանամաա (Paganamaa), գյուղ Էստոնիայի Վիրումաա նահանգի Վառստու շրջանում։
Արտաքին հղումներ
Կատեգորիա:Էստոնիայի Վիրումաա նահանգի Վառստու շրջանի բնակավայրեր Կատեգորիա:Էստոնիայի գյուղեր
Նագլիանթկարի
Նագլիանթկարի (ნაგლიანთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 800 մետր բարձրության վրա։ Շրջկենտրոն Դուշեթից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 84 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Քևին Ջեյմս
Քևին Ջեյմս (Kevin James ), ամերիկացի դերասան, կոմիկ, սցենարիստ, պրոդյուսեր։ Շատ ավելի հայտնի է Արքա Կվինս սերիալում Դագ դերից, CBS հեռուստաընկերություն։ Ինչպես նաև նա հայտնի է Հիթչի մեթոդը, Չակն ու Լարին. հրդեհային հարսանիքը, Շոպո-ոստիկանը (Չաղլիկը բոլորի դեմ), Համադասարանցիները, Դիլեմա ֆիլմերից։ 2010 թվականի մարտի 27-ին Nickelodeon Kids' Choice Awards նա եղել է վարող։ Ամուսնացած է Սթեֆանի դե լա Քրուսի հետ, որից ունի չորս երեխա։
Կարիերա
Իր կարիերան Քևինը սկսել է կատակերգական սթենդ-ափ և հեռուստատեսային թոք-շոուներից, որոնց մեջ մտնում են The Tonight Show with Jay Leno, Late Show with David Letterman, Late Night with Conan O’Brien, Dennis Miller Live, The Late Late Show, The Rosie O’Donnell Show, The Ellen DeGeneres Show and Live with Regis and Kathy Lee։ Սթենդ-ափի 100 ամենալավ կոմիկների մեջ Ջեյմսը եղել է 89-րդը։ CBS հեռուստաընկերության «Բոլորը սիրում են Ռեյմոնդին» սերիալի մի քանի էպիզոդների սիտկոմներում նկարահանվելու շնորհիվ, որտեղ գլխավոր դերը խաղում էր նրա ընկերը, Քևինը կարողացավ խաղալ գլխավոր դերը Կվինսի թագավորը սերիալում։ Կատարած աշխատանքի համար Քևինը նոմինացվել է Էմմիի մրցանակի, որպես 2006 թվականի սերալում ակնառու գլխավոր դեր խաղացող։ 2001 թվականին նա ստեղծել է իր սեփական սթենդ-ափը՝ Kevin James։ Sweat the Small Stuff։
Արտաքին հղումներ
Կատեգորիա:1965 ծնունդներ Կատեգորիա:Ապրիլի 26 ծնունդներ Կատեգորիա:Նյու Յորք քաղաքում ծնվածներ Կատեգորիա:Ամերիկացի դերասաններ Կատեգորիա:Դերասաններ այբբենական կարգով Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:Ամերիկացի կատակերգուներ
Բադկանեքեշե
Բադկանեքեշե, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ֆարխանտ
Ֆարխանտ  (Farchant), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 3683 մարդ (ըստ 2010 թվականի դեկտեմբերի 31-ի) ։ Տարածքը կազմում է 25,76 կմ²։ Պաշտոնական կոդ՝ 09 1 80 116։
Արտաքին հղումներ
Կատեգորիա:Գերմանիայի քաղաքներ
Անատոլի Զայցև
Անատոլի Զայցև (Анато́лий Сафро́нович За́йцев, ), խորհրդային և ռուս դիվանագետ։ Արտակարգ և լիազոր դեսպան։
Կենսագրություն
1966 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1988 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է ֆրանսերենին, վիետնամերենին և անգլերենին։
Ռոբերտ Էմմիյան
Ռոբերտ Ժիրայրի Էմմիյան (1965, փետրվարի 16, Գյումրի), հայազգի հայտնի հեռացատկորդ, Եվրոպայի, ԽՍՀՄ-ի ու հանրապետության բազմակի չեմպիոն, Բարի կամքի խաղերի հաղթող, Եվրոպայի ռեկորդակիր։
Էմմիյանի ռեկորդը 8.86 մետր է, որը մինչև այժմ Եվրոպայի մրցույթների ռեկորդ է։ Նա այդ ցատկը կատարել է Ծաղկաձորում, 1987 թ-ի մայիսին։
Կենսագրություն
16 տարեկանում Ռոբերտ Էմմիյանը ցատկել է 7,77 մետր, ինչը իր տարիքային խմբի մեջ աշխարհի ռեկորդ է։ 1986 թվականին ավարտել է Լենինականի մանկավարժական ինստիտուտը։ Հեռացատկի ԽՍՀՄ բազմակի (1981-1988), ԽՍՀՄ ժողովուրդների 9-րդ սպարտակիադայի (1986), Եվրոպայի առաջնությունների կրկնակի (1986, 1987) չեմպիոն, աշխարհի առաջնության 2-րդ մրցանակակիր (1987)։ Եվրոպայի ռեկորդակիր (8 մ 86 սմ, 1987)։
9 տարի որպես մարզիչ է աշխատել Կատարում, այնուհետև եղել է Կատարի Օլիմպիական կոմիտեի նախագահի խորհրդական։ 2010 թվականի ապրիլից Հայաստանի աթլետիկայի ֆեդերացիայի նախագահն է ։
1988 թվականի երկրաշարժից հետո Էմմիյանը տեղափոխվեց Ֆրանսիա և այժմ բնակվում է Փարիզում։ Ունի երկու դուստր՝ Ֆիոնան և Լորենը։
Արտաքին հղումներ
Կատեգորիա:Հայ հեռացատկորդներ Կատեգորիա:1965 ծնունդներ Կատեգորիա:Գյումրի քաղաքում ծնվածներ Կատեգորիա:Փետրվարի 16 ծնունդներ Կատեգորիա:Գյումրու պատվավոր քաղաքացիներ Կատեգորիա:Խորհրդահայեր
Պայթյուն Դոմոդեդովո օդանավակայանում (2011)
Պայթյուն Դոմոդեդովո օդանավակայանում, Մոսկվայի Դոմոդեդովո օդակայանում, միջազգային չվերթերի տերմինալի ուղեբեռների հանձնման գոտում 2011 թ. հունվարի 24-ին, Մոսկվայի ժամանակով 16։32-ին որոտած պայթյուն, որի հետևանքով զոհվել է 35, վիրավորվել 170 մարդ։ Պայթյունը համարժեք է եղել 7 կգ տրոտիլի, պայթուցիկում կտրող-ծակող մետաղական իրեր են եղել։ Ըստ Ռուսաստանում Հայաստանի դեսպանատան մամլո ծառայության հաղորդագրության, դեսպանատունը տեղի ունեցածի կապակցությամբ անցել է շուրջօրյա աշխատանքի։ Օդանավակայան և հիվանդանոցներ են ուղարկվել դեսպանատան աշխատակիցները՝ ստուգելու զոհվածների և վիրավորների թվում հայերի կամ Հայաստանի քաղաքացիների առկայության փաստը ։
Ըստ լրատվական գործակալությունների տվյալների սկզբում հաղորդվում էր վիրավորվածների թվում մեկ հայի առկայության մասին (42-ամյա Կարեն Միխայելի Գալուստյան) ։ Հունվարի 25-ի տվյալներով տուժվածների թվում կան չորսը հայ։ Նրանք են՝ 42-ամյա Կարեն Միխայիլի Գալուստյան (ապրում է Մոսկվայի մարզի Կրասնոգորսկի շրջանում, տեղափոխվել է թիվ 13 քաղաքային հիվանդանոց), 65-ամյա Գուրյան Վարդանի Խաչատուրով (տեղափոխվել է թիվ 13 քաղաքային հիվանդանոց), 57-ամյա Յուրի Ալբերտի Վարդանով (տեղափոխվել է թիվ 71 քաղաքային հիվանդանոց) և 52-ամյա Պողոսբեկով Ա.Ա. (տեղափոխվել է Վիշնևսկիի անվան վիրաբուժական ինստիտուտ) ։
Ըստ իրավապահ մարմինների ներկայացուցիչների՝ պայթուցիկ սարքը հնարավոր է գործի է դրել ինքնասպան ահաբեկիչը։ Պայթյունի կապակցությամբ, քրեական գործ է հարուցվել «ահաբեկչություն» հոդվածով։
Նախագահ Սերժ Սարգսյանը ցավակցական հեռագիր է հղել Ռուսաստանի նախագահ Դմիտրի Մեդվեդևին՝ «Դոմոդեդովո» օդանավակայանում տեղի ունեցած ահաբեկչության կապակցությամբ ։
Չավարտված ընթրիք
Սյուժե
Ֆիլմի գործողությունները տեղի են ունենում Շվեդիայի գավառական քաղաքներից մեկում։ Թանկարժեք ռեստորաններից մեկում խնջույքի ժամանակ սպանվել է խոշոր կոնցեռնի տնօրենը։ Հետաքննությունը հանձնարարվել է տեղական քրեական ոստիկանության տեսուչ Պեր Մոնսոնին և նրա օգնականներին։ Խոսքը վերաբերում է իշխանության «բարձրագույն ոլորտներին»։ Հետաքննությունն արագացնելու համար մայրաքաղաքից ուղարկվում է քրեական ոստիկանության հայտնի հանձնակատար Մարտին Բեկը։ Նրանց աշխատանքը վերահսկելու համար դեպքի վայր է մեկնում նաև անվտանգության ոստիկանության տեսուչը։
Ծանոթագրություններ
Կատեգորիա:Խորհրդային ֆիլմեր Կատեգորիա:Ռիգայի կինոստուդիայի ֆիլմեր Կատեգորիա:1979 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բնօրինակում անաղբյուր հոդվածներ
Պիկ ժամ 3
«Պիկ ժամ 3» (Rush Hour 3), ռեժիսոր Բրեթ Ռետների ֆիլմերից, որի գլխավոր դերերը մարմնավորում են Քրիս Թաքերը, Ջեքի Չանը, Մաքս ֆոն Սյուդովը, Հիրոյուկի Սանադան, Իվան Աթալը, Յուկի Կուդոն, Նոեմի Լենուարը, Չժան Ցզինչուն, Ցի Ման, Դենա Այվին։
Լոս-անջելոսյան ոստիկան Ջեյմս Կարտերին աշխանքային կոպիտ սխալի պատճառով հիմա տվել են ճանապարհային ոստիականի պաշտոն։ Միևնույն ժամանակ հոնգոնգյան ոստիկան Լիին տվել են հատուկ առաջադրանք՝ պաշտպանել չինական դեսպան Հանին, որն ուղևորվում է Լոս-Անջելոս, որպեսզի ելույթ ունենա Համաշխարհային քրեական դատարանում։ Հանը մտադիր է մերկացնել Չինական Տրիադայի ինտրիգները, որը համարվում է աշխարհի ամենավտանգավոր քրեական սինդիկատը։ Իսկ Տրիդան անգործության մատնված չէ։ Նրանք վարձու մարդասպան են ուղարկում, որը պետք է մահափորձ իրականացնի ելույթի ժամանակ։ Լին ընկնում է հանցագործի հետևից, իսկ Կարտերն իմանալով դեսպանի վրա կատարված մահափորձի մասին, շտապում է Լիի մոտ, և բնականաբար ահագին խանգարում է նրան։
Արտաքին հղումներ
Կատեգորիա:2007 ֆիլմեր Կատեգորիա:Բրեթ Ռետների ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մարտաֆիլմեր Կատեգորիա:Ամերիկյան քրեական ֆիլմեր Կատեգորիա:Անգլերեն ֆիլմեր Կատեգորիա:Բադի մուվի Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Փարիզում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին Կատեգորիա:Ամերիկյան սիքվել ֆիլմեր Կատեգորիա:2007 թվականի ԱՄՆ ֆիլմեր Կատեգորիա:Ֆրանսիական ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Նյու Լայն Սինեմայի ֆիլմեր Կատեգորիա:Spyglass Entertainment ֆիլմեր
Մալալա Յուսուֆզայ
Մալալա Յուսուֆզայ (ملاله یوسفزۍ; ) ), պակիստանցի ակտիվիստուհի, իրավապաշտպան, Նոբելյան մրցանակի ամենաերիտասարդ դափնեկիրը, որը բարձր պարգևների և պատիվների արժանացել է իր հայրենիքում տիրող դաժան խտրականության պայմաններում իր առողջությունն ու կյանքը վտանգի ենթարկելով՝ մարդու իրավունքների պաշտպանության և հատկապես կանանց ու երեխաների կրթության գործը հայրենի Խիբեր Փախթունխվա տարածաշրջանի (Հյուսիսարևմտյան Պակիստան) Սվաթ հովտի բնակավայրերում կազմակերպելու համար, նույնիսկ այն ժամանակ, երբ այնտեղ իշխող թալիբան շարժման անդամները աղջիկներին արգելել են դպրոց հաճախել։ Նրա պայքարը միջազգային արձագանք է ստացել, և, ինչպես նշել է Պակիստանի վարչապետ Շահիդ Խաքան Աբասին, նա դարձել է հայրենի երկրի ամենանշանավոր քաղաքացին։
Կենսագրություն
Մալալան ծնվել է փուշթու ընտանիքում, Պակիստանի Խիբեր Փախթունխվա շրջանի Մինգորա գյուղում։ Նրա ծնողները շրջանի գյուղերում բացել ու վարում էին մի շարք դպրոցներ։ Հոր գաղափարներն ու մարդասիրական գործունեությունն են առանձնապես ոգեշնչել աղջկան, ում համար իդեալական կերպարներ էին հանդիսանում անկախ Պակիստան պետության հիմնադիր Մուհամեդ Ալի Ջինահը և Պակիստանի նախկին վարչապետ տիկին Բենազիր Բհուտոն, որը առաջին կին ղեկավարն է եղել գերակշռող մուսուլմանական բնակչությամբ երկրների ցանկում։
2009 թվականի սկզբներին, լինելով ընդամենը 11-12 տարեկան մի աղջնակ, Մալալան կեղծ անվան ներքո իր բլոգն է բացել ու վարել BBC Urdu-ի (BBC-ի ուրդուական ծառայության) համար՝ մանրամասնորեն նկարագրելով իր առօրյան, խոհերն ու ապրումները թալիբական տիրապետության շրջանում։ Հաջորդած ամռանը լրագրող Ադամ Բ. Էլիկը նրա մասին ծավալուն նյութ է պատրաստել New York Times թերթի համար՝ պատկերելով նրա կյանքը այն ծանր ժամանակներում, երբ զինյալներ էին ներխուժել  գյուղ։ Այսպիսով՝ դեռ մանուկ հասակից Մալալան համբավ է ձեռք բերել, հարցազրույցներ տվել թերթերի, ամսագրերի, հեռուստատեսության ու ռադիոյի համար, և ակտիվիստ Դեսմոնդ Տուտուի կողմից նրա թեկնածությունն առաջադրվել է Երեխաների խաղաղության միջազգային մրցանակ շնորհելու համար:։
2012 թվականի հոկտեմբերի 9-ին, երբ Մալալան իր երկու ընկերուհիների հետ քննություն հանձնելուց հետո ավտոբուսով հայրենի գյուղ էր վերադառնում, թալիբ մի հրաձիգ մահափորձ կատարեց նրանց նկատմամբ՝ ինքնաձիգից կրակ բացելով նրանց ուղղությամբ, դրանով իսկ ցանկանալով պատժել աղջիկներին՝ նրանց ակտիվիստական գործունեության համար։ Կրակահերթ արձակելուց հետո հրաձիգն անհետացավ, իսկ Մալալան գիտակցությունը կորցրած՝ տապալվեց ցած. գնդակը դիպել էր նրա գլխին։ Աղջկան արագ փոխադրեցին Ռավալպինդիի համբավավոր հիվանդանոցներից մեկը, բայց, չնայած պակիստանցի լավագույն բժիշկների գործադրած ջանքերին, նա գիտակցության չէր գալիս, և վիճակը մնում էր ծայրահեղ ծանր։ Ի վերջո հնարավոր եղավ աղջկան փոխադրել Մեծ Բրիտանիա՝ Բիրմինգհեմի Եղիսաբեթ թագուհու անվան հիվանդանոց։ Խիզախ աղջնակի կյանքի համար պայքարը հուզել էր աշխարհի տարբեր ծայրերում ապրող հազարավոր մարդկանց, որոնք իրենց աջակցությունն ու հնարավոր ամեն ինչով օգնելու պատրաստակամությունն էին հայտնում։ Deutsche Welle-ն 2013 թվականի հունվարին գրեց, որ Յուսուֆզայը կարող է ճանաչվել որպես աշխարհի ամենահռչակավոր պարմանուհին։
Մահափորձից մի քանի շաբաթ անց մուսուլման հիսուն հեղինակավոր ղեկավար կրոնավորներից բաղկացած մի խումբ հրապարակայնորեն դատապարտեց աղջնակի նկատմամբ իրագործված հաշվեհարդարը և ֆաթվա հայտարարեց նրանց դեմ, ովքեր փորձել էին սպանել նրան։ Թալիբանի պաշտոնյաները ի պաասխան դրա՝ նորանոր մեղադրանքներ ու սպառնալիքներ հնչեցրին Մալալայի հասցեին՝ հասկացնել տալով, որ երկրորդ մահափորձն են ծրագրել և դա վավերացրել են կրոնական երդումով։ Ինչպես և պետք էր սպասել, այդ հայտարարությունները միջազգային դատապարտման արժանացան։
Ապաքինվելուց հետո Յուսուֆզայը դարձավ կրթության իրավունքի համար պայքարող ամենաականավոր ակտիվիստներից մեկը, եթե ոչ ամենաականավորը։ Նա հիմնեց շահույթ չհետապնդող Malala Fund հիմնադրամը։ 2013 թվականին նրա հեղինակակցությամբ լույս տեսավ «Ես Մալալան եմ» («I am Malala») գիրքը, որը դարձավ համաշխարհային բեսթսելլեր։ 2012 թվականին նրան շնորհվեց Պակիստանի խաղաղության պատանեկան ազգային մրցանակը, որը շնորհվում էր առաջին անգամ։ Հաջորդ տարի ակտիվիստ աղջիկն արժանացավ Անդրեյ Սախարովի մրցանակի, որը մարդու իրավունքների համար նրա ակտիվ պայքարի գնահատականն էր։ Իսկ 2014 թվականին տասնյոթամյա Մալալա Յուսուֆզայը, Քայլաշ Սաթյարթիի հետ, ստացավ խաղաղության Նոբելյան մրցանակ՝ դառնալով Նոբելյան մրցանակի ամենաերիտասարդ դափնեկիրը։ 2015 թվականին նրա մասին նկարահանված «Նա կոչեց ինձ Մալալա» փաստավավերագրական կարճամետրաժ կինոնկարը ներկայացվեց համապատասխան անվանակարգում Օսկար մրցանակի։ Time ամսագրի 2013, 2014, 2015 թվականների համարները Մալալային ներկայացրեցին որպես աշխարհի ամենաազդեցիկ անձանցից մեկի։ 2017 թվականին Յուսուֆզային շնորհվեց Կանադայի պատվավոր քաղաքացու կոչում, նա դարձավ Կանադայի Համայնքների պալատին ուղերձ հղած ամենաերիտասադ անձնավորությունը։
2013-2017 թվականներին Մալալան հաճախել է Էգբասթոնի ավագ դպրոցը։ Ներկայումս նա փիլիսոփայություն, քաղաքագիտություն և տնտեսագիտություն է ուսումնասիրում Օքսֆորդի համալսարանի Lady Margaret Hall-ում։
Աղբյուրներ
Կատեգորիա:Նոբելյան մրցանակի դափնեկիրներ Կատեգորիա:Խաղաղության Նոբելյան մրցանակի դափնեկիրներ Կատեգորիա:Պակիստանցի նոբելյան մրցանակակիրներ Կատեգորիա:Սախարովի անվան մրցանակակիրներ Կատեգորիա:Կին բլոգերներ Կատեգորիա:Նոբելյան մրցանակի կին դափնեկիրներ Կատեգորիա:Պակիստանցի կին գրողներ Կատեգորիա:Մուսուլման գրողներ Կատեգորիա:Ֆեմինիստներ Կատեգորիա:Իսլամական ֆեմինիզմի հետևորդներ Կատեգորիա:21-րդ դարի կին գրողներ Կատեգորիա:Օքսֆորդի համալսարանի շրջանավարտներ Կատեգորիա:Կանանց կրթություն
Վիլլաուրբանա
Վիլլաուրբանա  (Villaurbana), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1794 մարդ, բնակչության խտությունը կազմում է 30,68 մարդ/կմ²։ Զբաղեցնում է 58,48 կմ² մակերես տարածք։ Փոստային ինդեքսն է՝ 9080 Հեռախոսային կոդը՝ 0783։
Կատեգորիա:Իտալիայի բնակավայրեր
Ապոլոն 17
Ծանոթագրություններ
Կատեգորիա:Ապոլոն ծրագիր
Տյուպկիլդի
Տյուպկիլդի (Тюпкильды, Төпкилде), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 204 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տույմազինսկի շրջանի բնակավայրեր
Չիմբորասո
Չիմբորասո (tʃimboˈɾaso), հանգած ստրատոհրաբուխ Անդյան լեռների Արևմտյան Կորդիլերայի շրջանում։ Ենթադրվում է, որ վերջին ժայթքումը եղել է մ. թ. 550 թվականին ։
6,263 մետր գագաթի բարձրությամբ այն Էկվադորի ամենաբարձր լեռն է։ Հասարակածին մոտ ամենաբարձր կետն է։ Չիմբորասոն ծովի մակարդակից աշխարհի ամենաբարձր լեռը չէ, բայց, գտնվելով հասարակածային ուռուցիկության վրա, այն երկրի կենտրոնից ամենահեռու կետն է։
Ստուգաբանություն
Չիմբորասո լեռան անվան ծագման մասին կան մի քանի տեսություններ։ Քուչուայի կամ Քուեչուայի շատ բարբառներում «չիմբա»-ն նշանակում է «այլ կողմում» որպես «գետի այն կողում» կամ «կետափի հակառակ կողմում»։ Այլ բարբառներում այս բառը արտասանվում է «չիմպա»։ «Չասու»-ն նշանակում է «սառույց» կամ «ձյուն»։ Ըստ տեղացի քուիչուայով խոսողների՝ չիմբորասոն չիմբարազու անվան իսպանացված ձևն է, որը նշանակում է «ձյունն այն կեղմում» ։ Այլ տեսության համաձայն՝ այն չապալաչի լեզվի շինգվու (կին) և քուիչուայի րազո (ձյուն/սառույց) բառերի համակցությունն է։ Այլ տեսության համաձայն՝ ջիվարոն լեզվի չիմբո (Աստված/Տիրոջ գահ) բառից է, այսինքն՝ Աստծո սառցե գահ։ Տեղացիները լեռը նաև կոչում են Urcurazu (Urcu-ն քուիչուայով նշանակում է լեռ), այսինքն՝ Սառցե լեռ ։
Պատմություն
Մինչև 19-րդ համարվում էր, որ Չիմբորասոն Երկրի ամենաբարձր լեռն է՝ հաշված ծովի մակարդակից։ Այս համբավի պատճառով շատերը փորձել են հասնել լեռան գագաթը 17-18-րդ դարերում։
1746 թվականին հրաբուխը ուսումնասիրել են Ֆրանսիական գեոդեզիական առաքելության ժամանակ։ Խումբը փորձում էր որոշել Երկրի գնդաձևությունը։ Լապլանդիայում մեկ այլ խմբի հետ իրենց համատեղ աշխատաքները ցույց տվեին, որ Երկիրը էլիպսաձև է, ոչ թե գնդաձև։ Սակայն, նրանք չեն հասել Չիմբորասոյի գագաթին։
Լեռան իր նկարագրութնից կարելի է դատել, որ նրանք մինչև լեռնային հիվանդության պատճառով հետ դառնալը հասել են 5,875 մ բարձրության, որը նախկինում էկվադորցիների գրանցված արդյունքնեց ամենաբարձրն էր (Ինկերը շատ ավելի են բարձրացել)։ 1831 թվականին Ժան Բատիստ Բուսենգոն և Կոլոնել Հոլը նվաճել են նոր «ամենաբարձր կետ», մոտ 6,006 մ ։
1880 թվականի հունվարի 4–ին անգլիացի ալպինիստ Էդվարդ Ուիմպերը հասել է Չիմբորասոյի գագաթին ։ Ուիմպերի բարձրացած ուղին այժմ հայտնի է Ուիմպերի ուղի անվամբ։ Էդվարդ Ուիմպերը և իր իտալացի ուղեկցողներ Լուիս Կերլն ու Ժան–Անտոինե Կերելը առաջին եվրոպացիներն են, որոնք բարձրացել են 20,000 ֆուտից ավելի բարձր լեռ ։ Քանի որ շատ քննադատներ չէին հավատում, որ Ուիմպերը հասել է գագաթին, նա նույն թվականին կրկին բարձրացավ լեռան գագաթ՝ ընտրելով այլ ճանապարհ ։
Արտաքին հղումներ
Կատեգորիա:Էկվադորի լեռներ Կատեգորիա:Ստրատոհրաբուխներ Կատեգորիա:Անդեր Կատեգորիա:Հանգած հրաբուխներ Կատեգորիա:Պետության ամենաբարձր կետեր
Ստեֆան Կարլ Ստեֆանսոն
Ստեֆան Կարլ Ստեֆանսոն (Stefán Karl Stefánsson, ), իսլանդացի դերասան, որն առավել հայտնի է «Ծույլ քաղաք» մանկական սերիալում կատարած չար Ռոբիի դերով։
Կենսագրություն
Իսլանդիայի արվեստի ակադեմիայում սովորելուց հետո նրան հրավիրել են Իսլանդիայի ազգային թատրոն։ Ազգային թատրոնում Ստեֆանը խաղացել է տարբեր դերեր՝ Սիրանո դե Բերժերակից սկսած մինչև «Անձրևի տակ երգող»-ի Կոսմո Բրաունը և «Ամառային գիշերվա երազ»-ի Պակը։ Նաև Ազգային թատրոնում Ստեֆանը ստացել է «Ծույլ քաղաք»-ի համերգային տարբերակի չար Ռոբիի դերը, որը նա շարունակել է խաղալ սերիալի հեռուստատեսային ադապտացիայում։
Ստեֆանը փորձ է ունեցել մի շարք մասնագիտություններում և զբաղմունքներում՝ բարիտոն, սուսերամարտ, չեչոտկա, մոդեռն պար, սթենդ ափ, կոմեդիա դել'արտե, ինչպես նաև նվագել է հարվածային երաժշտական գործիքներ, դաշնամուր և ակորդեոն։
2016-ի հոկտեմբերին Ստեֆանիի մոտ ենթաստամոքսային գեղձի ուռուցքի ախտորոշումից հետո   GoFundMe կայքում ստեղծվել է դրամահավաք ընկերություն, որպեսզի վճարվի նրա ապրուստի ծախսերը, քանի որ առողջական վիճակի պատճառով նա չէր կարող աշխատել։ 2017 թվականի հուլիսի 4-ի դրությամբ այս ընկերությունը հավաքել է ավելի քան 151 000 դոլար, ինչը 51 000 դոլարով ավելին էր սկզբնական նպատակի գումարից՝ 100 000 դոլարից ։ Ավանդատուներին շնորհակալություն հայտնելու համար Ստեֆանը 2016 թվականի դեկտեմբերի 11-ին Facebook-ում անցկացրել է ուղիղ եթեր, որում երաժշտական տեսահոլովակի այլ դերասանների հետ միասին երգել է «Մենք համար առաջինն ենք» երգը  ։ Ընկերությունը հանգեցրել է նրան, որ երգն արտասահմանի համար դարձել է համացանցային մեմ։ Մեմը ինքնին ստացել է «Տարվա մեմ» տիտղոսը։
Անձնական կյանք
Ստեֆանսոնը ապրել է Լոս Անջելեսում իր կնոջ՝ Սթեյնուն Աուլինա Տորսթեյնսդոութիրի հետ, որը հայտնի է որպես դերասանուհի, հաղորդավարուհի և գրող։ Նրանք ունեցել են երեք դուստր և մեկ որդի։ Ստեֆանսոնը նաև իր հիմնադրած «Մանկական ծիածան» շահույթ չհետապնդող կազմակերպության տնօրենն էր, որը ստեղծվել է ռազմագիտական որոշումների և դպրոցական խուլիգանության խնդիրների մասին հասարակությանը տեղեկացնելու նպատակով։
Մահ
2016 թվականի հոկտեմբերին Ստեֆանիի մոտ ախտորոշվել է ենթաստամոքսային գեղձի ուռուցք։ 2017 թվականի օգոստոսին նա պատմել է իր ապաքինման մասին։ Սակայն 2018 թվականի մարտին Ստեֆանի մոտ ախտորոշվել է վիրահատությանը չենթակա խոլանգիոկարցինոմա, և նրան նշանակել են քիմիաթերապիայի կուրս ։ Ապրիլին դերասանը հրաժարվել է հետագա քիմիաթերապիայից։ Ընտանիքի ներկայացուցչի խոսքով՝ դերասանը մահացել է 2018 թվականի օգոստոսի 21-ին 44 տարեկանում՝ հարազատներով և ընկերներով շրջապատված ։
Հիշատակ
2018 թվականի օգոստոսին սկսվել է հանրագիր, որը կոչ էր անում Հաբնարֆյորդուր քաղաքում կանգնեցնել Ստեֆանոսի հուշարձանը։
Ծանոթագրություններ
Կատեգորիա:Օգոստոսի 21 մահեր Կատեգորիա:2018 մահեր Կատեգորիա:Իսլանդացի դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Իսլանդացի երգիչներ Կատեգորիա:21-րդ դարի երգիչներ և երգչուհիներ Կատեգորիա:21-րդ դարի կոմպոզիտորներ
Միխայլովկա (գյուղ, Բերեզանկայի շրջան)
Միխայլովկա (Михайлівка), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Միխայլովկա գյուղում բնակվում էր 138 մարդ։ Բնակավայրը զբաղեցնում է 0,38 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզանկայի շրջանի բնակավայրեր Կատեգորիա:Ուկրաինայի գյուղեր
Պագառի (գյուղ, Մյաետագուսե շրջան)
Պագառի (Pagari), գյուղ Էստոնիայի Իդա-Վիրումաա նահանգի Մյաետագուսե շրջանում։
2011 թվականի տվյալներով գյուղում բնակվում էր 113 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Մյաետագուսե շրջանի բնակավայրեր Կատեգորիա:Էստոնիայի գյուղեր
Հիլգերտսհաուզեն Տանդերն
Հիլգերտսհաուզեն Տանդերն (Hilgertshausen-Tandern), կոմունա Գերմանիայում, Բավարիա երկրամասում։
Գտնվում է Վերին Բավարիա վարչական շրջանի ենթակայության ներքո։ Մտնում է Դախաու շրջանի կազմի մեջ։ Բնակչությունը 3158 մարդ է (ըստ 2010 թվականի դեկտեմբերի 31-ի տվյալների) ։ Զբաղեցնում է 28,64 կմ² տարածք։ Պաշտոնական կոդը՝ 09 1 74 147։
Կոմունան ստորաբաժանվում է 26 գյուղական համայնքների։
Արտաքին հղումներ
Կատեգորիա:Գերմանիայի քաղաքներ
Օքրո Օքրոյանի անվան թիվ 3 գրադարան (Երևան, Էրեբունի)
Օքրո Օքրոյանի անվան թիվ 3 գրադարան, գտնվում է Երևանի Էրեբունի վարչական շրջանում։ Հիմնադրվել է 1937 թվականի նոյեմբերի 15-ին։ 2004 թվականին գրադարանն անվանակոչվել է վիրահայ բանաստեղծ, բարերար Օքրո Օքրոյանի անունով։ Գրադարանն զբաղեցնում է 500 քմ տարածք, ունի ընթերցասրահ՝ 100 քմ տարածքով, տեղերի քանակը՝ 50։
Բաժիններ, ֆոնդ
Ունի աբոնեմենտի և մանկական բաժիններ։ Գրքային ֆոնդը 51188 միավոր է, ընթերցողների քանակը՝ 2500, տացքը՝ 37250, հաճախումները՝ 29975, աշխատողների քանակը՝ 5։ Գրադարանն ունի ընթերցասրահ, աբոնեմենտի, մանկական բաժիններ։
Գրադարանի տնօրենն է Սյուզաննա Կարապետյանը։
Հասցե
Սկզբում տեղակայված է եղել Հոկտեմբերյան (այժմ՝ Տիգրան Մեծի) պողոտայի N 1 շենքի նկուղային հարկում։ 1957 թվականին տեղափոխվել է նույն պողոտայի N 59 շենքի 1-ին հարկ, հեռախոս՝ 553529։
Արտաքին հղումներ
Կատեգորիա:Երևանի գրադարաններ
Կարլեն Աբրահամյան
Կարլեն Արամի Աբրահամյան, հայ արձակագիր, ԽՍՀՄ գրողների միության անդամ 1985 թվականից։
Կենսագրություն
Կարլեն Աբրահամյանը ծնվել է ՀԽՍՀ Հոկտեմբերյանի շրջանի Նորապատ գյուղում։ 1962 թվականին ավարտել է Երևանի Կ. Մարքսի անվան պոլիտեխնիկական ինստիտուտի մեքենագիտության ֆակուլտետը (հեռակա)։ 1956-1963 թվականներին աշխատել է Հոկտեմբերյանի հաստացաշինական գործարանում որպես ավագ ինժեներ, 1963-1967 թվականներին եղել է Հոկտեմբերյանի «Կոմունիզմի ուղիով» շրջանային թերթի պատասխանատու քարտուղարը, 1967-1969 թվականներին ՀԿԿ Հոկտեմբերյանի շրջկոմի արդյունաբերության, շինարարության և քաղաքային տնտեսության բաժնի վարիչը։ 1969-1975 թվականներին աշխատել է որպես Հոկտեմբերյանի ապակե տարաների գործարանի տնօրեն, 1975 թվականից եղել է Հոկտեմբերյանի ֆուրնիտուրայի գործարանի տնօրենը։
Նրա առաջին պատմվածքը տպագրվել է 1961 թվականին, «Պիոներ» ամսագրում ։
Ծանոթագրություններ
Կատեգորիա:20-րդ դարի արևելահայ արձակագիրներ Կատեգորիա:Նորապատ (Արմավիրի մարզ) գյուղում ծնվածներ Կատեգորիա:Հայաստանի գրողների միության անդամներ Կատեգորիա:ԽՍՀՄ գրողների միության անդամներ
Կիմ Հե Ջունգ
Կիմ Հե Ջունգ, հարավկորեացի դերասանուհի։ Նա իր դեբյուտը կատարել է 2000 թվականին, որպես երեխա դերասանուհի, խաղալով տիտղոսակիր դեր Կկոջիում (հայտնի է նաև որպես «Դժվար գայի սերը») ։ Նա կատարելության հասել է իր քսան տարեկան հասակում, նրա նշանավոր դերերից մեկը եղել է Գվինհայի թագուհին 2014 թվականին «Թագավորի դեմքը» դորամայում  ։ 2016 թվականի Մայիսին Կիմը ստորագրել է պայմանագիր  YG Entertainment-ի հետ ։ Նա նաև Purplow պարարվեստի խմբի անդամ է և հայտնի է Բիբի անունով։
Ծանոթագրություններ
Կատեգորիա:Հարավկորեացի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Չունգ Անգի համալսարանի շրջանավարտներ Կատեգորիա:Հարավկորեացի հեռուստատեսային դերասանուհիներ
(6629) Կուրց
(6629) Կուրց (Kurtz), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 17-ին Էդվարդ Բոուելի կողմից Անդերսոն Մեսայում ։